สังคมข่าวหุ้น
*ดัชนีตลาดหลักทรัพย์ฯ เมื่อวานนี้ผันผวนชวนเวียนหัว เปิดกระโดดแล้วปิดลบ และก็เป็นไปตามคาด นักลงทุนต่างชาติเทขายท้ายตลาด หลังจากก่อนหน้านี้ซื้อสุทธิมาหลายวัน แต่บรรดานักวิเคราะห์ยังมองเชิงบวกว่า ในระยะยาวต่างชาติจะยังซื้อเรื่อย ๆ เพียงแต่บางช่วงอาจสลับขายออกมาบ้าง
10 มิ.ย. 2564

คาเฟอีน
*ดัชนีตลาดหลักทรัพย์ฯ เมื่อวานนี้ผันผวนชวนเวียนหัว เปิดกระโดดแล้วปิดลบ และก็เป็นไปตามคาด นักลงทุนต่างชาติเทขายท้ายตลาด หลังจากก่อนหน้านี้ซื้อสุทธิมาหลายวัน แต่บรรดานักวิเคราะห์ยังมองเชิงบวกว่า ในระยะยาวต่างชาติจะยังซื้อเรื่อย ๆ เพียงแต่บางช่วงอาจสลับขายออกมาบ้าง
*BAM พักหลัง มูลค่าซื้อขายดูเงียบ ๆ ไปหลังถูกพิษโควิด-19 ผลประกอบการออกมาไม่เร้าใจ ล่าสุด ในงาน Opportunity Day วานนี้ รฐนนท์ ฟูเกียรติ ผู้จัดการกลุ่มนักลงทุนสัมพันธ์ BAM ฟันธงว่า กำไรไตรมาส 2 เจิดจรัสแน่นอน หรือจะดีกว่าไตรมาสแรกปีนี้ เพราะมีรายใหญ่คืนหนี้ ขยายช่องทางขาย และยังคงเข้าเก็บหนี้อีก 1.7 หมื่นล้านบาท ส่วน บล.บัวหลวง ออกบทวิเคราะห์ด่วน คาดกำไร Q2 เพิ่ม 157% ดันกำไรทั้งปี 2.35 พันล้านบาท เพิ่ม 28%
*XPG  บมจ.เอ็กซ์สปริง แคปปิตอล ของคุณหมอระเฑียร ศรีมงคล เมื่อวานนี้ ตลาดหลักทรัพย์ฯ ขยายระยะเวลา ห้าม Net settlement ห้ามคำนวณวงเงินซื้อขาย และ Cash Balance ออกไปอีกจากวันที่ 11 มิ.ย. 64 ไปจนถึง 1 ก.ค. 64 และถึงแม้จะเป็นหุ้นที่เข้าข่ายถูกกำกับการซื้อขาย แต่ราคาหุ้น XPG ก็ยังสามารถวิ่งโลดแล่น พร้อมมูลค่าซื้อขายได้เป็นหลักร้อยล้านบาทต่อวัน ธรรมดาซะที่ไหน!! แต่อย่างว่าล่ะ นักลงทุนที่เข้ามาเก็งกำไรต่างก็รู้ว่า “เสี่ยง” แต่ก็พร้อมที่จะเสี่ยง ส่วนพื้นฐาน ต้องมาดูว่า กำไร Q2 ยังสวยเหมือน Q1 หรือเปล่า หากยังดี มีโอกาสที่ราคาถูกไปยาว
*แบงก์กสิกรไทย KBANK ของ เสี่ยปั้น บัณฑูร ล่ำซำ มูลค่าการซื้อขาย ยึดหัวหาดอันดับ 1 มาหลายวันติดต่อกัน ส่วนวานนี้ราคาหุ้นปิดลงแต่ 1 ช่อง 0.50 บาท หลังราคาพุ่งมา 3 วัน จาก 118.50 บาท มาที่ 118.00 บาท เมื่อวันก่อนหน้า ทำให้มีแรงขายทำกำไรออกมาบ้าง แนวรับก่อนหน้านี้คือ 120.00 บาท ส่วนวันนี้คือ 125.00 บาท และแนวต้าน 130.00 บาท แนวโน้มไตรมาส 2 เห็นหลายบทวิเคราะห์ประมาณการตรงกันว่า เติบโตต่อเนื่องจากไตรมาสแรก พร้อมใจแนะนำ “ซื้อ” พร้อมเพรียง
*เจมาร์ท JMART ของเสี่ยตุ้ม อดิศักดิ์ สุขุมวิทยา ราคาลงมาปิดที่แนวรับ 35.75 บาทพอดีเป๊ะ ๆ ส่วนวันนี้มาลุ้นกันว่า จะลงต่อ หรือว่าจะมีรีบาวด์หรือเปล่า หลังช่วงหลัง ๆ ราคาผันผวนพอสมควร ก่อนหน้านี้ไม่กี่วันราคาก็ลงมาบริเวณนี้ แล้วก็ไปชนแนวต้าน 40.00 บาท แต่ไม่ผ่าน ก็เลยร่วงมาให้เล่นแถว 36.00–38.00 บาท จับจังหวะกันดูนะ ทางด้านพื้นฐานไม่มีอะไรน่าห่วง หากเป็นไปตามคาดของผู้บริหารและนักวิเคราะห์ ปีนี้ กำไร All time high แน่นอน
*ไพศาล ธรรมโพธิทอง ผู้ช่วยกรรมการผู้จัดการใหญ่ ธุรกรรมการเงิน ธนาคาร ซีไอเอ็มบี ไทย แจ้งมาว่า บริการธนาคารออนไลน์เพื่อธุรกิจ [email protected] Mobile App จาก CIMBT คว้า 3 รางวัล  จากเวที Digital CX Awards 2021 จากฟังก์ชั่นการใช้งานตอบโจทย์ช่วงโควิด เครื่องมือช่วยทำธุรกิจได้จากทุกที่ ทุกเวลา ใช้งานง่าย บริหารบัญชีธุรกิจได้ทุกบัญชีทั่ว ASEAN
*TTA บมจ.โทรีเซนไทย เอเยนต์ซีส์ ราคาซิ่งมาก จากปัจจัยดัชนีค่าระวางเรือปิดทำการวันล่าสุดที่ 2,481.00 จุด เพิ่มขึ้น 61.00 จุด และเป็นการบวกวันแรกในรอบ 9 วันก่อนหน้า ภายหลังจากประเทศขนาดใหญ่มีสถานการณ์ที่ดีขึ้นจากโควิด-19 ทั้งสหรัฐฯ จีน และยุโรป อีกทั้งยังมีมาตรการกระตุ้นเศรษฐกิจด้วยเม็ดเงินมหาศาล ก็เป็นตัวเร่งต่อการฟื้นตัวของเศรษฐกิจ